Bruxisme er et andet ord for at skære tænder. Man skærer tænder ubevidst og oftest om natten. Problemet er størst, om natten, da man kan presse meget hårdt når man sover uden at de beskyttende reflexer siger stop.
Typisk bliver man opmærksom på problemet fra ens partner, idet det kan lyde temmeligt højt.
Bruxisme ses også hos børn, men her er det vanskeligt at lave en bidskinne, idet tænderne vokser, og kæben hele tiden ændrer sig.
Man skærer tænder i pressede perioder, hvor der kan være stress på job eller studier.
I andre tilfælde er der ingen årsag udover, at der er tale om en dårlig vane, dette ses typisk hos børn.
Symptomerne ved bruxismer er mange, men først og fremmest ses ømhed i kæbemusklerne og hovedpine grundet myoser og spændinger specielt i tindinge og tyggemuskulaturen.
Der kan forekommen skurren og knækkelyde fra kæbeleddet, samt smerter i kæbeleddet, der ofte forveksles med ørepine.
Selve tænderne kan føles ømme og være temperaturfølsomme. I svære tilfælde kan der forekomme infraktioner eller revner i tænderne, hvilket af og til kan bevirke, at man ikke kan tygge i den pågældende side, og er kuldefølsom.
Denne film viser hvorledes en person skærer tænder, og hvorledes man kan beskytte tænder, kæbeled og muskler med en bidskinne i hård plast. Skinnen kan laves enten til overkæben eller underkæben, og man sover med den om natten, da det er her ma oftest skærer tænder ubevidst.
Bemærk tænderne på modellen til højre er slidt kortere og mere lige, hvilket er et resultat af lang tids bruxisme.